ہتوپدیش

ہِتوپَدیش یا ہِت اُپْدیش (سنسکرت: हितोपदेशः، بمعنی ) سنسکرت زبان کی ہندوستانی تصنیف ہے جس میں حیوانی اور انسانی کرداروں پر مشتمل حکایات شامل ہیں۔ اس میں سادہ اور بلیغ زبان میں حکیمانہ اقوال، دنیاوی دانائی اور سیاسی امور سے متعلق نصائح جمع کیے گئے ہیں اور یہ کتاب وسیع پیمانے پر مختلف زبانوں میں ترجمہ کی جا چکی ہے۔

اس کی اصل کے بارے میں کم معلومات دستیاب ہیں۔ موجودہ متن کو بارھویں صدی عیسوی سے منسوب کیا جاتا ہے تاہم غالباً اسے پنڈت نارائن شرما نے 800ء سے 950ء کے درمیان مرتب کیا۔ نیپال میں دریافت ہونے والا قدیم ترین مخطوطہ چودھویں صدی عیسوی کا ہے اور اس کے متن و اسلوب کی جڑیں اس سے بھی قدیم سنسکرت تصنیف پنچ تنتر میں ملتی ہیں۔Panchatantra: INDIAN LITERATURE, Encyclopaedia Britannica

 مصنف اور اُس کے ماخذ 
 کے مصنف پر اختلاف رہا ہے۔ انیسویں صدی عیسوی کے ماہرینِ ہندیات نے اس متن کو وشنو شرما سے منسوب کیا جو اس کی حکایات میں اکثر ظاہر ہونے والے راوی اور کردار ہیں۔ نیپال میں اس متن کے قدیم ترین معلوم مخطوطے کی دریافت (مورخہ 1373ء) اور ایک تنقیدی ایڈیشن کی تیاری کے بعد محققین عموماً اس کی آخری دو سطور کی شہادت کو معتبر مانتے ہیں۔ ان سطور میں نارایَن کو مصنف اور دَھْوَل چندر نامی ایک بادشاہ کو اس متن کا سرپرست بتایا گیا ہے۔ تاہم چونکہ اس مصنف کی کوئی دوسری تصنیف معلوم نہیں اور مذکورہ حکمران کا سراغ بھی دوسرے ماخذ میں نہیں ملتا، اس لیے ان دونوں کے بارے میں ہم بہت کم جانتے ہیں۔ چنانچہ اس تصنیف کی تاریخ متعین کرنا مشکل ہے۔ اس میں آٹھویں صدی عیسوی کی تصانیف سے اقتباسات موجود ہیں اور دیگر داخلی شواہد اس کے اواخر پال سلطنت (نویں صدی تا بارھویں صدی عیسوی) کے زمانے میں مشرقی ہند سے تعلق کی طرف اشارہ کرتے ہیں۔

نارایَن کے مطابق اس تصنیف کا مقصد یہ ہے کہ لوگ سنسکرت کے جملے/عبارات (संस्कृत उक्तिशु سنسکرت اُکتیشو) میں مہارت حاصل کریں اور حکیمانہ رویہ یا اخلاقی دانش (नीति-विज्यम् نِیتی وِدْیَم) سیکھیں۔ یہ کام اخلاقی کہانیوں کے ذریعے کیا گیا ہے، جن میں پرندے، جانور اور انسان ایک دوسرے کے ساتھ بات چیت کرتے ہیں۔ کہانی کے اندر چھوٹے مثال قصے شامل کیے گئے ہیں تاکہ قاری کی دلچسپی برقرار رہے۔ اسلوب پیچیدہ ہے اور اکثر مختصر معنی خیز سطور شامل کی گے ی ہیں تاکہ مختلف بولنے والوں کے نکات واضح ہوں۔K. Ayyappa Paniker, Indian Narratology, New Delhi, 2003, pp.78-83 چونکہ یہ سطور متن کا بڑا حصہ بناتی ہیں، اس لیے اس تصنیف کو مختلف ماخذ سے جمع کی گئی (کبھی کبھار متضاد) سطور کا مجموعہ کہا جاتا ہے جو ملک داری سے متعلق ہیں۔Judit Törzök, Friendly Advice by Nārāyana and King Vikrama's Adventures, New York University 2007, pp25ff

ہِتوپدیش قدیم سنسکرت کے کلاسیکی متن پنچ تنتر سے کافی ملتا جلتا ہے، جو خود بھی اخلاقی کہانیوں کا مجموعہ ہے۔ دونوں کی مرکزی کہانی ایک جیسی ہے، لیکن ہتوپدیش میں صرف چار حصے ہیں جبکہ پنچ تنتر میں پانچ۔ لُڈْوِک اسٹرنباخ کے مطابق ہِتوپدیش کے مواد کا تقریباً 75٪ حصہ پنچ تنتر سے لیا گیا ہے اور اس کی ایک تہائی سطور بھی پنچ تنتر سے ماخوذ ہیں۔ اپنی ابتدائی سطور میں نارائن نے تسلیم کیا کہ وہ پنچ تنتر اور ایک نامعلوم  کے مقروض ہیں جو ممکنہ طور پر دھرم شاستر یا کوئی اور متن ہو سکتا ہے۔

 حوالہ جات 

 بیرونی روابط 
 ہتوپدیش (اردو ترجمہ از ارشاد نیازی)
 بچوں کے لیے ہتوپدیش (ہتوپدیش کی کہانیاں آسان اردو عبارت میں از سُدرشن)

زمرہ:بھارت کی سیاسی تاریخ
زمرہ:بھارتی ادب
زمرہ:پریوں کی کہانیوں کے مجموعے
زمرہ:پنچ تنتر
زمرہ:سنسکرت متون
زمرہ:ہندوستانی لوک کہانیاں